

VI. évf. 41. szám **Évközi 26. vasárnap** Szentírás Vasárnapja2019. szeptember 29.

# Úgy fussatok, hogy elnyerjétek a díjat! Nagymarosi találkozó október 5-én

„Nem tudjátok, hogy a pályán küzdők mind futnak ugyan, de a díjat csak egy nyeri el? Úgy fussatok, hogy elnyerjétek!”**(1Kor 9,24b) Szent Pál apostol szavai indítanak útra bennünket a következő Nagymarosi Ifjúsági Találkozó felé, amelyet október 5-én, 9 órától tartunk a nagymarosi templomkertben. Az előző találkozókon a beavató szentségekkel, majd a gyógyulás szentségeivel foglalkoztunk, ez alkalommal pedig figyelmünk az elköteleződés szentségei – a házasság és a papság szentsége – felé fordul majd.**

Mit jelent elköteleződni? Az elköteleződés életre szóló döntést jelent Jézus mellett az Egyház közösségében, a Jézus mellett elkötelezett élet pedig az életszentségre szóló meghívásunk örömteli elfogadása. Az elköteleződés személyes szövetség Istennel, és ezáltal hatalmas hajtóerő, kegyelem, megtartó erő.

A találkozó főelőadói Nyuli Gábor és felesége, Tobisch Bori, a magyarországi Cor et Lumen Christi közösség vezetői lesznek. [A főelőadást követően idén is számos fakultáció, lelkiségi műhely](http://nagymaros.katolikus.hu/delutani-programok-az-oszi-talalkozon-az-elkotelezodes-jegyeben/) várja az érdeklődőket. A zenei szolgálatban délelőtt a *Te Deum* dicsőítő zenekar, a négy órakor kezdődő szentmisén pedig – amelynek főcelebránsa Mohos Gábor esztergom-budapesti segédpüspök lesz – a pilisszentiváni *Vox pro vobis* ének- és zenekar működik közre. A program

* **9.00:** napindító
* **10.00:** főelőadás – Nyuli Gáborral és feleségével, Tobisch Borival, a magyarországi Cor et Lumen Christi közösség vezetőivel, majd szentségimádás a főelőadókkal és a Te Deum dicsőítő zenekarral
* **12.00:** [fakultációk](http://nagymaros.katolikus.hu/delutani-programok-az-oszi-talalkozon-az-elkotelezodes-jegyeben/)
* **14.00:** ebédszünet, idő a személyes találkozásokra
* **15.30:** énekpróba a szentmisére
* **16.00:** szentmise – főcelebráns: Mohos Gábor esztergom-budapesti segédpüspök. A zenei szolgálatot a pilisszentiváni Vox pro vobis ének- és zenekar végzi.
* **18.00:** közös éneklés

### 2019. október 17-én, csütörtökön 9-től 16 óráig szakmai napot szervez az Országos Lelkipásztori Intézet a püspöki konferencia Budapest VI. kerületi irodaházában (Városligeti fasor 42.).

A szakmai nap címe: **Krisztusi erkölcs ellenszélben:** **„Férfinak és nőnek alkotta őket” (**Van-e a testnek teológiai jelentősége? Mit jelent, hogy a szexualitás a személybe integrálódik? Érvényes-e ma is a természetes család paradigmája? Mire hív Isten az intimitás sebei által?

A szakmai napra szeretettel várunk mindenkit, aki az evangelizációban szolgál.

Koordinátor: Roska Péter *plébános, teológiai tanár*

**2019. november 5-én, kedden**9.30-tól 13.30-ig*szakmai napot* szervez az Országos Lelkipásztori Intézet papok és munkatársak részére a püspöki konferencia Budapest VI. kerületi irodaházában (Városligeti fasor 42.)

A szakmai nap témája: **Michael White és Tom Corcoran *Újraépítve***című könyvének bemutatása, arról való tapasztalatok megosztása interaktív beszélgetés keretében

Előadó: Nyéky Kálmán *plébános, egyetemi oktató*

**2019. november 20-án,**szerdán 9-től 16 óráig *szakmai napot* szervez az Országos Lelkipásztori Intézet a püspöki konferencia Budapest VI. kerületi irodaházában (Városligeti fasor 42.).

A szakmai nap címe: **Kapcsolat az igaz Istennel: Önáltatás vagy valóság?***„Az az örök élet, hogy ismerjenek téged, az egyedül igaz Istent, és akit te küldtél, Jézus Krisztust.” (Jn 17,3)* (Megtalálható-e az igaz vallás? Miért hiteles a bibliai kinyilatkoztatás? Miért Jézus az Út? Hogyan kapcsol minket Jézus az Atyához? Istenkapcsolat a mindennapokban Milyen életmód és erkölcs fakad mindebből)

A szakmai napra szeretettel várunk mindenkit, aki az evangelizációban szolgál.

Koordinátor: Kunszabó Zoltán *diakónus*

**2019. december 3-án, kedden** 9.30-tól 13.30-ig *szakmai napot* szervez az Országos Lelkipásztori Intézet papok részére a püspöki konferencia Budapest VI. kerületi irodaházában (Városligeti fasor 42.).

**Családpasztorációs nap** (Házaspárok lelkivezetése, morális döntéseikben való segítségnyújtás) Előadó: Papp Miklós*görögkatolikus parókus, főiskolai tanár*

A programokra való jelentkezésről, bővebb tudnivalókról az Országos Lelkipásztori Intézet (OLI) weboldalán ([oli.katolikus.hu](http://oli.katolikus.hu/)) lehet tájékoztatást kapni.

**HIRDETÉSEK**

**Álláshirdetés!** A berceli plébániára irodistát, a Szent Miklós Közösségi Házba takarítót keresünk. Érdeklődni lehet e-mailben és telefonon. Irodista hiányában a hivatali ügyintézés kizárólag előre egyeztetett időpontban lehetséges.

Bercelen a 13. csoport, Galgagután a 10. takarít.

2019.09.30. H 17:00 Szentmise a Becskei Templomban

 18:00 Szentségimádás a GalgagutaiTemplomban

2019.10.01. K 09:00 Őszi rekollekció a máriabesnyői lelkigyakorlatos házban

 15:00 Varga Istvánné Turcsi Margit gyászmiséje és temetése Nógrádkövesden

2019.10.03. Cs 17:00 Szentmise elh. Molnár Pálné Homolya Margitért a Berceli Templomban

 17:30 Szentségimádás a Berceli Templomban

2019.10.04. P 14:00 Malik János gyászmiséje és temetése Bercelen

2019.10.05. Sz 08:00 Indulás a Nagymarosi Ifjúsági Találkozóra

 10:00 Laczkovich Gézáné Mravik Piroska gyászmiséje és temetése Nógrádkövesden

 11:00 Indulás Bercel testvértelepülésére Kékkőre a Gyesztenyefesztiválra

2019.10.06. V 08:30 Szentmise a Berceli Templomban – elh Kertész László és felesége

Évközi 27. Ildikó és Szűcs Ferenc

vasárnap 10:30 Szentmise a Becskei Templomban

 10:30 Igeliturgia a Galgagutai Templomban

 11:00 Búcsúi szentmise az Ilinyi Magyarok Nagyasszonya templomban

 12:00 Igeliturgia a Nógrádkövesdi Templomban

 16:00 Szentmise elh. Szabó László és szülők a Szécsénkei Templomban

2019.10.05. Buszos kirándulás a Nagymarosi Ifjúsági Találkozóra, melyre szeretettel várjuk mindenki jelentkezését. Indulás: 8:00, Érkezés: 19:00, Útiköltség: 15-25 közötti fiataloknak pályázati forrásból ingyenes, másoknak: 2500 Ft/fő

2019.10.10-13 72 óra kompromisszumok nélkül. Részletek: <https://www.72ora.hu/>

2019.10.12. Sz 15:00 Berceli Magyarok Nagyasszonya Kápolna búcsúi szentmiséje

*Főcelebráns: Marton Zsolt megyéspüspök, új harang megáldása*

2019.10.18. Egymillió gyermek imádkozza a Rózsafüzért.

2019.10.19. Nemzetközi Egyházzenei Kórusfesztivál a Berceli Templomban

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: <http://bercel.vaciegyhazmegye.hu>, e-mail: bercel@vacem.hu

Bankszámlaszám: 10700323-68589824-51100005